Adresse Liverpool

***Adresse Liverpool*** er et norsk underholdningsprogram i fire deler som blir sendt på NRK i april og mai 2023. I programmet vurderte et panel av kjendiser og Eurovision-fans alle de 36 sangene som konkurrerte mot Alessandra Mele og «Queen of Kings» i Eurovision Song Contest 2023.  Programmet er en del av de årlige ''Adresse''-programmene som NRK har sendt foran Eurovision Song Contest siden 1970-årene. Tittelen på programmet endres hvert år etter hvilken by som arranger konkurransen. *Adresse Liverpool* hadde premiere på NRK1 og NRK TV fredag 14. april 2023 med Marte Stokstad som programleder.

## Deltakere og sendinger
I løpet av fire programmer vurderte et panel av kjendiser og Eurovision-fans de 37 bidragene som deltok i Eurovision Song Contest 2023 i Liverpool i Storbritannia 9., 11. og 13. mai. Sangene var fordelt på de fire avsnittene på følgende måte:
* Episode 1: Norge + 9 land
* Episode 2: 9 land
* Episode 3: 9 land
* Episode 4: 9 land
Marte Stokstad var programleder, mens kjendispanelet bestod av Ingeborg Heldal, Stian Thorbjørnsen og Kevin Vågenes. I tillegg var det en kjendis-gjestedommer i hvert program, henholdsvis: artisten Kim Wigaard, youtuber Agnete Husebye, artist og tidligere Eurovision-deltaker Amanda Tenfjord, debattredaktør Fawad Ashraf, politiker Henrik Asheim og komiker, forfatter og skuespiller Linn Skåber. Et panel av fire utvalgte Eurovision-fans deltar også i programmene.

For serien ble Stokstad nominert til Gullruten 2024 i klassen beste programleder - underholdning.

## Resultater
I programmet lyttet panelene til hver deltakermelodi og kommenterte og vurderte sangen etterpå. Deretter ga hver paneldommer bidraget poeng på en skala fra 1–8, 10 og 12 poeng, slik det også gjøres i Eurovision Song Contest. Sangen som etter fire programmer fikk høyest poengsum, blir kåret til vinner. Deltakerne stemte ikke på det norske bidraget, «Queen of Kings», som deltar i semifinale 1 tirsdag 9. mai 2023. Under er en oversikt over panelets topp fem:

## Episoder
### Episode 1
Den første episoden ble vist fredag 14. april. Til sammen ble det vist ti bidrag i denne episoden.
* **Kjendisjuryen:** Stian «Staysman» Thorbjørnsen, Ingeborg Heldal, Kevin Vågenes og Kim Wigaard.
* **Folkejuryen:** Ingvild Sørensen, Jim Ødegård Pedersen, Marie Sophie Hellevang-Jensen og Subhan Sohail.

### Episode 2
Den andre episoden ble vist fredag 21. april. Til sammen ble det vist ni bidrag i denne episoden.
* **Kjendisjuryen:** Stian «Staysman» Thorbjørnsen, Ingeborg Heldal, Kevin Vågenes og Agnete Husebye.
* **Folkejuryen:** James Puchowski, Jim Ø. Pedersen, Sebastian Veland Sætre og Ada Sofie Saraste.

### Episode 3
Den tredje episoden ble vist fredag 28. april. Til sammen ble det vist ni bidrag i denne episoden.
* **Kjendisjuryen:** Fawad Ashraf, Ingeborg Heldal, Kevin Vågenes og Amanda Tenfjord.
* **Folkejuryen:** Karl Ottar Forberg, Jim Ø. Pedersen, Eldbjørg Søyland og Anders Ringen.

### Episode 4
Den fjerde episoden ble vist fredag 5. mai. Til sammen ble det vist ni bidrag i denne episoden.
* **Kjendisjuryen:** Henrik Asheim, Ingeborg Heldal, Kevin Vågenes og Linn Skåber.
* **Folkejuryen:** Fredrik Løften Nilsen, Jim Ø. Pedersen, Jana Leonchanka og Even Jacobsen.

## Referanser


## Se også
* Eurovision Song Contest 2023
* Melodi Grand Prix 2023

## Eksterne lenker
* ''Adresse Liverpool'' på NRK TV